CELEX: 31982R3188
Language: el
Date: 1982-11-29 00:00:00
Title: Κανονισμός (EOK) αριθ. 3188/82 τής Επιτροπής τής 29ης Νοεμβρίου 1982 περί τροποποιήσεως τού κανονισμού (EOK) αριθ. 1054/78 συνεπεία τής τροποποιήσεως τού κανονισμού (EOK) αριθ. 337/79 περί κοινής οργανώσεως τής αμπελοοινικής αγοράς

Avis juridique important

|

31982R3188

Κανονισμός (EOK) αριθ. 3188/82 τής Επιτροπής τής 29ης Νοεμβρίου 1982 περί τροποποιήσεως τού κανονισμού (EOK) αριθ. 1054/78 συνεπεία τής τροποποιήσεως τού κανονισμού (EOK) αριθ. 337/79 περί κοινής οργανώσεως τής αμπελοοινικής αγοράς  

Επίσημη Εφημερίδα αριθ. L 338 της 30/11/1982 σ. 0008 - 0008

***** ΚΑΝΟΝΙΣΜΟΣ (ΕΟΚ) αριθ. 3188/82 ΤΗΣ ΕΠΙΤΡΟΠΗΣ  της 29ης Νοεμβρίου 1982  περί τροποποιήσεως του κανονισμού (ΕΟΚ) αριθ. 1054/78 συνεπεία της τροποποιήσεως του κανονισμού (ΕΟΚ) αριθ. 337/79 περί κοινής οργανώσεως της αμπελοοινικής αγοράς  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 878/77 του Συμβουλίου της 26ης Απριλίου 1977 περί των τιμών συναλλάγματος που πρέπει να εφαρμοσθούν στο γεωργικό τομέα (1), όπως τροποποιήθηκε τελευταία από τον κανονισμό (ΕΟΚ) αριθ. 2792/82 (2), και ιδίως το άρθρο 5,  Εκτιμώντας:  ότι ο κανονισμός (ΕΟΚ) αριθ. 1054/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2917/82 (4), προβλέπει, στο άρθρο 3, ειδικές διατάξεις όσον αφορά την εφαρμογή των αντιπροσωπευτικών τιμών στον αμπελοοινικό τομέα· ότι ο κανονισμός (ΕΟΚ) αριθ. 2144/82 του Συμβουλίου της 27ης Ιουλίου 1982 περί τροποποιήσεως του κανονισμού (ΕΟΚ) αριθ. 337/79 περί κοινής οργανώσεως της αμπελοοινικής αγοράς (5), έχει αφ' ενός μεν τροποποιήσει ή καταργήσει ορισμένα μέτρα αποστάξεως, αφ' ετέρου δε εισαγάγει νέα μέτρα αποστάξεως· ότι πρέπει, κατά συνέπεια, να τροποποιηθεί το άρθρο 3 του κανονισμού (ΕΟΚ) αριθ. 1054/78, για να προσαρμοσθούν οι νέες τροποποιήσεις που επήλθαν στον κανονισμό (ΕΟΚ) αριθ. 337/79 (6) ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 3 του κανονισμού (ΕΟΚ) αριθ. 1054/78 διαβάζεται ως εξής:  «Άρθρο 3  1. Οι νέες αντιπροσωπευτικές τιμές που εφαρμόζονται κατ' αρχήν στον τομέα του οίνου στις 16 Δεκεμβρίου ενός έτους εφαρμόζονται εκ των προτέρων από την 1η Σεπτεμβρίου του ίδιου έτους για τις ακόλουθες ενέργειες, που αποφασίζονται βάσει της αμπελοοινικής περιόδου που αρχίζει την 1η Σεπτεμβρίου:  α) τις αποστάξεις που αναφέρονται στο άρθρο 11, στο άρθρο 39 και στο άρθρο 40 του κανονισμού (ΕΟΚ) αριθ. 337/79·  β) τις ενισχύσεις που αναφέρονται στα άρθρα 14 και 14α του κανονισμού (ΕΟΚ) αριθ. 337/79.  2. Σε περίπτωση τροποποιήσεως αντιπροσωπευτικής τιμής κατά τη διάρκεια της αμπελοοινικής περιόδου, η νέα τιμή δεν εφαρμόζεται στο πλαίσιο των ακολούθων ενεργειών, εάν αυτές έχουν αποφασισθεί πριν από την έναρξη ισχύος της νέας τιμής:  α) των ενεργειών που απαριθμούνται στην παράγραφο 1·  β) της ενίσχυσης στην εναποθήκευση που αναφέρεται στο άρθρο 10 του κανονισμού (ΕΟΚ) αριθ. 337/79·  γ) των αποστάξεων που αναφέρονται στο άρθρο 12α, στο άρθρο 15 και στο άρθρο 41 του κανονισμού (ΕΟΚ) αριθ. 337/79.»  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Νοεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 106 της 29. 4. 1977, σ. 27.  (2) ΕΕ αριθ. L 295 της 21. 10. 1982, σ. 6.  (3) ΕΕ αριθ. L 134 της 22. 5. 1978, σ. 40.  (4) ΕΕ αριθ. L 304 της 30. 10. 1982, σ. 54.  (5) ΕΕ αριθ. L 227 της 3. 8. 1982, σ. 1.  (6) ΕΕ αριθ. L 54 της 5. 3. 1979, σ. 1.